9.45 Hommikune koristus on läbi. Panen tule ahju, sest lõunaks tahan ahjusööki teha. Kaks tükki segavad mind selle tegevuse  juures nii kuis jaksavad. Õnneks õige pea kaotab ahi oma veetlevuse ja nad lähevad tuppa oma asju tuustima. Mina otsin samal ajal lõunasöögimaterjali välja ja hakkan seda ette valmistama. Suvikõrvits, paprika, kana, juust, piim, muna, pestokaste hunnikusse ja kõik see pärast ahju kinni panemist ahju.